**ΚΕΙΜΕΝΟ 1 Αναξιοκρατία και οικονομική κρίση διώχνουν τους Έλληνες**

 Το προφίλ των Ελλήνων που στα χρόνια της κρίσης εγκατέλειψαν τη χώρα αναζητώντας ένα καλύτερο μέλλον στο εξωτερικό, επιχείρησε να σκιαγραφήσει έρευνα της ICAP της οποίας τα αποτελέσματα παρουσιάστηκαν πριν μερικές ημέρες.

Τέσσερις στους 10 Ελληνες που έφυγαν από τη χώρα στα χρόνια της κρίσης δεν σκοπεύουν να επιστρέψουν ποτέ κι μόλις το 36% τονίζει ότι προβαίνει σε ενέργειες για να ανακτήσει την ανταγωνιστικότητά της η Ελλάδα. Τα στοιχεία αυτά προκαλούν θλίψη καθώς το brain drain ήρθε για να μείνει και να προκαλέσει βαθιές πληγές στο σώμα της χώρας μας (…)

Ως βασικότερες αιτίες φυγής ονοματίζουν την έλλειψη αξιοκρατίας/διαφάνειας (44%) και την οικονομική κρίση/αβεβαιότητα (36%).



 (…)Κατά την παρουσίαση της έρευνας ο Γενικός Διευθυντής του Συνδέσμου Επιχειρήσεων και Βιομηχανιών (ΣΕΒ) Άκης Σκέρτσος σχολίασε ότι η εξίσωση απλά δε βγαίνει όσο συνεχίζουμε να έχουμε αναιμικούς ρυθμούς ανάπτυξης και να συντηρούμε ένα εχθρικό περιβάλλον προς τους νέους και τις επιχειρήσεις με αναξιοκρατία, κακούς θεσμούς, αναποτελεσματική παιδεία και υψηλούς φόρους στην παραγωγή και την εργασία(…)

Πιο συγκεκριμένα, δήλωσε: «Στο μείζον θέμα του brain drain είναι προτιμότερο να μιλάμε με συγκεκριμένα παραδείγματα που αναδεικνύουν τους πρακτικούς λόγους που διώχνουν από τη χώρα μας τα καλύτερα μυαλά που διαθέτουμε. Αναφέρομαι φυσικά στην υπερφορολόγηση της εργασίας. Αν συγκρίνουμε λοιπόν έναν μισθωτό με μηνιαίο καθαρό εισόδημα ~1730 ευρώ/μήνα στην Ελλάδα και την Κύπρο, θα διαπιστώσουμε ότι οι φόροι και οι εισφορές που αποδίδει στο Κυπριακό κράτος αποτελούν μόλις το 14% του μικτού μισθού του ενώ στο Ελληνικό το 45%! Ο ίδιος εργαζόμενος «κοστίζει» δηλαδή σε μια Κυπριακή επιχείρηση 24.157 ευρώ ετησίως, ενώ σε μια Ελληνική επιχείρηση 37.518 ευρώ. Συνεπώς έχουμε τέσσερα «κρατούμενα» για τους φίλους Κύπριους: καλύτερα αμειβόμενους εργαζόμενους, πιο ανταγωνιστικές επιχειρήσεις, πιο ανταποδοτικές δημόσιες υπηρεσίες και ένα συνολικά πιο ελκυστικό κράτος για ξένες και εγχώριες επενδύσεις. Η μείωση της υπερφορολόγησης της εργασίας, ώστε να υπάρξει αύξηση του διαθέσιμου εισοδήματος και βελτίωση της ανταγωνιστικότητας των Ελληνικών επιχειρήσεων, αποτελεί μείζονα προτεραιότητα για περισσότερες επενδύσεις, νέες θέσεις απασχόλησης και επαναπατρισμό των άξιων Ελλήνων και Ελληνίδων που έχουν εγκαταλείψει τη χώρα μας στα δύσκολα χρόνια της κρίσης.»

κείμενο από το διαδίκτυο

<https://www.tovima.gr/2018/06/20/society/anaksiokratia-kai-oikonomiki-krisi-diwxnoyn-toys-ellines/>

**ΚΕΙΜΕΝΟ 2**

Η ευνοιοκρατία

Κατεξοχήν το φαινόμενο της ευνοιοκρατίας συναντιέται σε χώρες που είναι καθυστερημένες οικονομικά, κοινωνικά, και πολιτιστικά ή σε χώρες που υπάρχει χάσμα μεταξύ των κοινωνικών τάξεων. Είναι γεγονός πως ευνοιοκρατικά δε λειτουργούν μόνο πολιτικά πρόσωπα, αλλά και διοικητές οργανισμών, καθηγητές Πανεπιστημίων κ.λ.π. Οπωσδήποτε όμως το φαινόμενο είναι πολιτικό, γιατί σίγουρα η πολιτική εξουσία ευθύνεται για ό,τι συμβαίνει σε μια χώρα, γιατί αυτή καθορίζει το νομικό πλαίσιο, δίνει τους γενικούς προσανατολισμούς, τις ανάλογες κατευθύνσεις.

Το φαινόμενο αυτό που χαρακτηρίζεται ως πολιτική διαφθορά και έχει ως αποτέλεσμα την επιβολή της αναξιοκρατίας πρώτα και κύρια είναι θέμα ηθικό. Η πολιτεία ή οποιοσδήποτε άλλος φορέας «διδάσκει» τον τρόπο, έμμεσα, πλην σαφώς, ότι δεν αρκούν τα προσόντα οι ικανότητες, αλλά ότι αυτά έχουν ελάχιστη σημασία. Μαθαίνουν τον πολίτη ότι σημασία έχουν άλλα πράγματα, όπως οι γνωριμίες, και αυτό φυσικά είναι ένα χείριστο μάθημα, που οδηγεί συστηματικά στην αλλοτρίωση και την αδιαφορία.

Πέρα όμως απ’ αυτό, η ευνοιοκρατία, και κατ’ επέκταση η αναξιοκρατία, η χρησιμοποίηση δηλαδή προσώπων μη άξιων, ή εντελώς ανάξιων ή ανεπαρκών, έχει επιπτώσεις στην παραπέρα ανάπτυξη του τόπου, οικονομική, κοινωνική, πολιτιστική, οδηγεί στη στασιμότητα. Εκτός από το γεγονός ότι άξια στελέχη παραμένουν σε αδράνεια και αχρηστία, η ευνοιοκρατία έχει ως αποτέλεσμα η παραγωγικότητα της κρατικής μηχανής και των δημοσίων οργανισμών ή φορέων να βρίσκεται σε χαμηλά επίπεδα.

Η χαμηλή, λοιπόν, αποδοτικότητα και η δυσλειτουργία του δημοσίου τομέα αποτελεί μόνιμο φαινόμενο, όταν η στελέχωση των δημοσίων υπηρεσιών γίνεται με τέτοια κριτήρια. Σίγουρα ο στρατός δεν μπορεί να επιτύχει υψηλό επίπεδο μαχητικότητας, όταν η ιεραρχία του καλύπτεται με βάση κομματικά, πολιτικά, ιδεολογικά κριτήρια και μόνο. Σίγουρα οι νέοι επιστήμονες της χώρας θα είναι μονόφθαλμοι ή τυφλοί, όταν πανεπιστημιακοί δάσκαλοι και βοηθοί γίνονται όσοι προσαρμόζονται στις κομματικές επιταγές.

Φυσικά, εκτός από το πρόβλημα της αξιοπιστίας που μπορεί να δημιουργήσει μια τέτοια εξουσία, υπάρχουν και άλλοι κίνδυνοι, ακόμα μεγαλύτεροι. Και αυτό γιατί οι άνθρωποι που προωθούνται σε κάποιες θέσεις χωρίς ουσιαστικά προσόντα με την υποστήριξη πολιτικών ή κομματικών πατρώνων, έχοντας αναπτυγμένο το αίσθημα της προστασίας, φτάνουν σ’ άλλο σημείο, την κουφότητα και την οίηση που δημιουργεί η εξουσία, μεταβάλλονται σε μικρούς τυραννίσκους. Αλλά, ακόμα, μεθυσμένοι πολλές φορές, από την εξουσία και έχοντας την αίσθηση της προστασίας, προβαίνουν και σε άλλου είδους καταχρήσεις και σκάνδαλα, οικονομικά, κοινωνικά, και γίνονται πολλές φορές αδίσταχτοι. Έτσι οδηγούνται σε κάθε λογής αυθαιρεσίες που σίγουρα έχουν επιπτώσεις στο ευρύτερο κοινωνικό σύνολο.

"Νεοελληνικές αντιφάσεις". Αθανάσιος Κ. Κιτσάκης, Ιδιωτική έκδοση.

**ΘΕΜΑ Β**

**Β1** Να χαρακτηρίσετε τις παρακάτω προτάσεις ως σωστές (Σ) ή λανθασμένες (Λ) και να δικαιολογήσετε την επιλογή σας με αναφορά σε συγκεκριμένα αποσπάσματα των δύο Κειμένων:

1. Οι έξι στους 10 Έλληνες που έφυγαν από τη χώρα στα χρόνια της κρίσης σκοπεύουν να επιστρέψουν στην πατρίδα ( ).
2. Ο κ. Ά. Σκέρτσος σχολίασε ότι το πρόβλημα θα υπάρχει όσο συντηρούνται οι χαμηλοί ρυθμοί ανάπτυξης και το εχθρικό προς τους νέους εργασιακό περιβάλλον ( ).
3. Σύμφωνα με τον ίδιο, η υπερφορολόγηση της εργασίας είναι μέγεθος αντιστρόφως ανάλογο με το εισόδημα και την ανταγωνιστικότητα των Ελληνικών επιχειρήσεων ( ).
4. Τα αναξιοκρατικά κριτήρια διορισμού των δημοσίων υπαλλήλων συνδέονται με τη δυσλειτουργία της κρατικής μηχανής( ).
5. Στην αναξιοκρατία η έπαρση της εξουσίας είναι μεγαλύτερο πρόβλημα από αυτό της αξιοπιστίας ( ).

**Β2α.Θεωρείτε πειστικό το Κείμενο 1; Να αιτιολογήσετε την απάντησή σας.**

**Β2β**.Να εντοπίσετε το είδος της σύνταξης στην πρόταση «Ως βασικότερες αιτίες φυγής ονοματίζουν την έλλειψη αξιοκρατίας/διαφάνειας (44%) και την οικονομική κρίση/αβεβαιότητα (36%)» και να την μετατρέψετε στο αντίθετό της.

**Β3** Σε ποιο γραμματειακό είδος ανήκουν τα Κείμενα 1 και 2; Να δικαιολογήσετε την επιλογή σας με δύο χαρακτηριστικά για το καθένα.

(Μη λογοτεχνικό)



**ΘΕΜΑ Β**

**Β1** Να χαρακτηρίσετε τις παρακάτω προτάσεις ως σωστές (Σ) ή λανθασμένες (Λ) και να δικαιολογήσετε την επιλογή σας με αναφορά σε συγκεκριμένα αποσπάσματα των δύο Κειμένων:

1. Οι έξι στους 10 Έλληνες που έφυγαν από τη χώρα στα χρόνια της κρίσης σκοπεύουν να επιστρέψουν στην πατρίδα ( ).
2. Ο κ. Ά. Σκέρτσος σχολίασε ότι το πρόβλημα θα υπάρχει όσο συντηρούνται οι χαμηλοί ρυθμοί ανάπτυξης και το εχθρικό προς τους νέους εργασιακό περιβάλλον ( ).
3. Σύμφωνα με τον ίδιο, η υπερφορολόγηση της εργασίας είναι μέγεθος αντιστρόφως ανάλογο με το εισόδημα και την ανταγωνιστικότητα των Ελληνικών επιχειρήσεων ( ).
4. Τα αναξιοκρατικά κριτήρια διορισμού των δημοσίων υπαλλήλων συνδέονται με τη δυσλειτουργία της κρατικής μηχανής( ).
5. Στην αναξιοκρατία η έπαρση της εξουσίας είναι μεγαλύτερο πρόβλημα από αυτό της αξιοπιστίας ( ).

**Β2α.**Θεωρείτε πειστικό το Κείμενο 1;Να αιτιολογήσετε την απάντησή σας.

**Β2β**.Να εντοπίσετε το είδος της σύνταξης στην πρόταση «Ως βασικότερες αιτίες φυγής ονοματίζουν την έλλειψη αξιοκρατίας/διαφάνειας (44%) και την οικονομική κρίση/αβεβαιότητα (36%)» και να την μετατρέψετε στο αντίθετό της.

**Β3** Σε ποιο γραμματειακό είδος ανήκουν τα Κείμενα 1 και 2; Να δικαιολογήσετε την επιλογή σας με δύο χαρακτηριστικά για το καθένα.

**ΘΕΜΑΤΑ**

**ΘΕΜΑ Α**. Να αποδώσεις συνοπτικά τους προβληματισμούς που εγείρει, σύμφωνα με το κείμενο Ι, η εξέλιξη της τεχνητής νοημοσύνης

**(ΘΕΜΑ Β**

Στο κείμενο ΙΙ (Μη λογοτεχνικό – σκίτσο) ποιο πιστεύεις ότι είναι το θέμα το οποίο επιδιώκει να θίξει ο δημιουργός; Επιτυγχάνει τον στόχο του; Πώς συνδέεται με το θέμα του 1ου Κειμένου ( 80- 100  λέξεις)